Mette Hartmann

Mette Hartmann (født 1975) er en norsk musiker og sanger. Hun debuterte med låten «Listen» på samleplaten Definitivt Potensiale – Vol. 2 i 1994. Året etter kom hennes første album Swan for det meste med egenkomponerte engelskspråklige låter. D'Sound-medlemmene Johnny Sjo og Kim Ofstad spilte på albumet, sammen med Bjørn Charles Dreyer og Nils Petter Molvær. Albumet ble solgt i rundt 80 000 kopier, 5 000 av dem i Norge, resten fordelt på det tyske og det japanske markedet. I 1996 kom singelen «My Day». Denne låten var også med på EMI-albumet Embla – nordiske kvinnelige artister. Samme år flyttet hun til London. Der fortsatte hun satsingen som låtskriver og sanger, men beveget seg fra soul og mer over i rhythme'n'blues-retningen. I 1999 deltok hun i Melodi Grand Prix 1999 med låten «The Night Before the Morning After» som endte på 5.-plass.

 Diskografi 
 Swan (1995)
 Who I am (1999). Dette albumet kom bare ut i Japan.

 Referanser 

 Eksterne lenker 


Kategori:Deltakere i Melodi Grand Prix 1999
Kategori:Norske sangere